
Na temelju čl. 41. Zakona o predškolskom odgoju i naobrazbi  (NN 10/97, 197/07, 94/13),                                                i čl. 50. Statuta Predškolske ustanove „ Pupoljak“ Otok, Upravno vijeće Predškolske ustanove                           „ Pupoljak“ Otok na 1(konstituirajućoj)  sjednici održanoj  14.siječnja 2020.g. donosi                                                                                                           
POSLOVNIK O RADU                                                                                                                                                                                                                                                                                                                                                      UPRAVNOG VIJEĆA PREDŠKOLSKE USTANOVE                                                   „PUPOLJAK“ OTOK
I. OPĆE ODREDBE
Članak 1.
Poslovnikom o radu Upravnog vijeća ( u daljnjem tekstu : Poslovnik) uređuje se način rada Upravnog vijeća Predškolske ustanove „Pupoljak“ ( u daljnjem tekstu : Vrtić) , a odnosi se na: - pripremanje sjednica Upravnog vijeća                                                                                                                       - sazivanje sjednica Upravnog vijeća, dostavljanje poziva i radnih materijala                                             - vođenje sjednica i način odlučivanja članova Upravnog vijeća,                                                                      - položaj, prava i obveze članova Upravnog vijeća, članova radnih tijela i drugih osoba u svezi       sa radom na sjednicama,                                                                                                                                             - izvješćivanje o radu Upravnog vijeća, - rješavanje drugih pitanja značajnih za rad i odlučivanje na sjednicama Upravnog vijeća Vrtića.
                                                                 Članak 2.
Odredbe ovog poslovnika obvezuje sve članove Upravnog vijeća, ravnatelja Vrtića i ostale osobe koje su nazočne na sjednicama i sudjeluju u radu Upravnog vijeća.
                                                                Članak 3.	
O pravilnoj primjeni ovog Poslovnika brine se predsjednik Upravnog vijeća ( u daljnjem tekstu: predsjednik), zamjenik ili ravnatelj Vrtića.
                                                II. SJEDNICE UPRAVNOG VIJEĆA

1. Sazivanje i pripremanje sjednica
	
                                                    Članak 4.
Upravno vijeće radi na sjednicama.                                                                                                                                               Uz članove Upravnog vijeća na sjednicama mogu biti nazočne i druge osobe ako su pozvane, uz odobrenje predsjednika, po službenoj dužnosti ili kada to pravo pripada osobama po zakonu odnosno općim aktima vrtića (3) Predstavnici sredstava javnog priopćavanja mogu 

biti nazočni na sjednicama Upravnog vijeća ako su pozvani na sjednicu ili na vlastiti zahtjev, a uz odobrenje predsjednika.

Članak 5.
Kad se na sjednicama Upravnog vijeća raspravlja o pitanjima ili podacima koji predstavljaju poslovnu ili drugu tajnu prema zakonu ili općem aktu Vrtića , sjednice se održavaju bez nazočnosti drugih osoba.
Članak 6.
Sjednice Upravnog vijeća održavaju se prema potrebi.
Nakon imenovanja , odnosno izbora većine članova Upravnog vijeća saziva se prva                      ( konstituirajuća ) sjednica novo izabranog Upravnog vijeća.
Članak 7.
Sjednice Upravnog vijeća održavaju se u sjedištu Vrtića.
Članak 8.
Prvu sjednicu novoizabranog upravnog vijeća saziva ravnatelj .
Ravnatelj rukovodi radom konstituirajuće sjednice do izbora Predsjednika.
Članak 9.
Dnevni red konstituirajuće sjednice obvezno sadrži :
- izvješće predsjedavatelja sjednice o izboru članova Upravnog vijeća,                                                         - verificiranje mandata izabranih članova Upravnog vijeća,
- izbor Predsjednika i zamjenika predsjednika Upravnog vijeća.
Članak 10.
Potvrđivanje mandata novoizabranih članova obavlja ravnatelj provjerom identiteta pojedinog člana s podatcima iz isprava o izborima.
Članovi Upravnog vijeća ne mogu obavljati svoje dužnosti ni ostvarivati prava prije nego je obavljeno potvrđivanje mandata.
Članak 11.
Za predsjednika i zamjenika predsjednika upravnog vijeća može biti izabran svaki član Upravnog vijeća
Predsjednik i zamjenik predsjednika Upravnog vijeća biraju se na četiri godine.
O kandidatima za predsjednika i zamjenika predsjednika upravnog vijeća članovi Upravnog vijeća glasuju javno dizanjem ruku.
Za predsjednika i zamjenika predsjednika izabran je kandidat koji je dobio većinu glasova ukupnog broja članova Upravnog vijeća.
Nakon izbora predsjednika Upravnog vijeća ravnatelj predaje predsjedniku dalje vođenje sjednice.
                                                           Članak 12.
O kandidatima za Predsjednika i zamjenika Predsjednika glasuje se javno dizanjem ruku.
Za predsjednika i zamjenika Predsjednika izabran je kandidat koji je dobio većinu glasova ukupnog broja članova upravnog vijeća.
Nakon završenog glasovanja predsjedavatelj sjednice izvješćuje članove Upravnog vijeća o osobi koja je izabrana za Predsjednika i zamjenika Predsjednika, Predsjedniku predaje dalje vođenje sjednice Upravnog vijeća.
Članak 13.
Sjednice Upravnog vijeća priprema Predsjednik.
U pripremi sjednice pomaže mu ravnatelj.
Sjednice se pripremaju tako da se rad na sjednicama odvija učinkovito i ekonomično , a odluke donose pravodobno prema zakonu i općim aktima Vrtića.
Ako Predsjednik ocjeni da pojedini materijal za sjednicu nije dovoljno stručan ili dokument , vratit će ga predlagatelju (nositelju zadaće ) s prijedlogom ili zahtjevom o izmjeni ili dopuni tog materijala.
Članak 14.
Materijale za sjednicu Upravnog vijeća obrazlaže ravnatelj ili druga osoba koja je materijal pripremila ili na koji se materijal odnosi.
Članak 15.
Prijedlog dnevnog reda sjednice Upravnog vijeća sastavlja Predsjednik.
Kod predlaganja dnevnog reda , Predsjednik je dužan voditi računa:
-da se u dnevni red uvrste predmeti o kojima je ovlašteno raspravljati i odlučivati Upravno vijeće, -da dnevni red ne bude preopsežan,
-da predmeti o kojima će se raspravljati i odlučivati na sjednici budu obrađeni, dokumentirani i obrazloženi tako da se članovi Upravnog vijeća mogu upoznati s predmetom i o njemu raspravljati i odlučivati na zakazanoj sjednici.
Članak 16.
Sjednice Upravnog vijeća saziva Predsjednik.
Prijedlog za sazivanje sjednice Upravnog vijeća može dati svaki član Upravnog vijeća, ravnatelj i osnivač.
Članak 17.
Poziv na sjednicu Upravnog vijeća dostavlja se u pisanom obliku,elektronska pošta : -članovima upravnog vijeća,
-ravnatelju
-izvjestiteljima o pojedinim predmetima dnevnog reda,
-drugim osobama koje se u svezi s dnevnim redom pozivaju na sjednicu.

Članak 18.
Pisani poziv na sjednici Upravnog vijeća sadrži :
- ime i prezime osobe koja se poziva na sjednicu,                                                                                       - prijedlog dnevnog reda ,
- naznaku o izvjestiteljima pojedinih predmeta iz predloženog dnevnog reda,                                                  - mjesto i vrijeme održavanja sjednice,
- potpis Predsjednika.
Članak 19.
Poziv na sjednicu Upravnog vijeća dostavlja se pozvanima neposrednom dostavom ili elektronskom poštom
U iznimnim slučajevima sjednica Upravnog vijeća može se sazvati telefonom ili na drugi primjeren način.

                                                             2.Tijek sjednice
Članak 20.
Sjednicom predsjedava Predsjednik.
Predsjednik u suradnji s ravnateljem Vrtića priprema sjednicu, sastavlja prijedlog dnevnog reda te određuje izvjestitelje po pojedinim točkama predloženog dnevnog reda.
U slučaju nenazočnosti ili spriječenosti Predsjednika, sjednici predsjedava zamjenik Predsjednika.
Članak 21.
Pravo odlučivanja na sjednici ima Predsjednik i članovi Upravnog vijeća.
Ostali nazočni na sjednici imaju pravo sudjelovati u raspravi uz prethodnu suglasnost predsjedavatelja, ali bez prava odlučivanja.
Ravnatelj nema pravo odlučivati na sjednici.
Članak 22.
Prije započinjanja sjednice Predsjednik provjerava je li na sjednici nazočna većina članova Upravnog vijeća i utvrđuje imena nazočnih.
Predsjedavatelj utvrđuje koji su od članova svoj izostanak opravdali.
Ako je na sjednici nazočan dovoljan broj članova Upravnog vijeća, predsjedavatelj započinje sjednicu.
Nakon početka sjednice predsjedavatelj poziva članove da iznesu primjedbe na zapisnik s prethodne sjednice. O iznesenim primjedbama odlučuje Upravno vijeće , a nakon toga članovi u Upravnog vijeća glasuju o prihvaćanju zapisnika s prethodne sjednice.
Članak 23.
Primjedbe na zapisnik iz članka 22. Stavka 4. Ovog Pravilnika mogu dati i u pisanom obliku ako je zapisnik dostavljen članovima Upravnog vijeća uz poziv na sjednicu.
Ako zapisnik nije dostavljen uz poziv na sjednicu, članovi mogu dati primjedbu usmeno.

Članak 24.
Dnevni red sjednice utvrđuje se na temelju prijedloga dnevnog reda koji je naznačen u pozivu na sjednicu.
Svaki član Upravnog vijeća ima pravo prije utvrđivanja dnevnog reda predložiti da se o pojedinoj točki dnevnog reda ne raspravlja ako ona nije obrazložena na odgovarajući način ili ako na sjednici nije nazočan odgovarajući izvjestitelj.
Predsjednik vijeća na sjednicama proglašava utvrđeni dnevni red.
Utvrđeni dnevni red ne može se tijekom sjednice mijenjati.
Članak 25.
Nakon utvrđivanja dnevnog reda prelazi se na raspravu i odlučivanje o predmetima dnevnog reda redoslijedom koji je utvrđen u dnevnom redu.
Članak 26.
Kad su članovima Upravnog vijeća dostavljeni materijali za sjednicu na temelju kojih se donosi određena odluka ili zaključak,izvjestitelj je dužan samo kratko iznijeti sadržaj materijala ili predložene odluke odnosno zaključka.
Članak 27.
Na sjednici Upravnog vijeća nitko ne može govoriti dok ne dobije riječ od Predsjednika .
Predsjednik daje riječ prijavljenima za raspravu po redoslijedu koji su se prijavili.
Predsjednik ima pravo odrediti vrijeme koje za raspravu imaju prijavljeni sudionici.
Izvan reda prijavljivanja predsjedavatelj će dati riječ izvjestitelju o određenoj točki dnevnog reda ako on to zatraži ili ako je to prijeko potrebno zbog dopunskog objašnjenja pojedinog predmeta.
Članak 28.
Osoba koja sudjeluje u raspravi može o istom predmetu govoriti više puta, ali samo uz dopuštenje predsjednika.
Na prijedlog Predsjednika ili zamjenika Predsjednika, Upravo vijeće može odlučiti da se uskrati riječ sudioniku u raspravi koji je već govorio o istom predmetu.
Pravo na ponovno sudjelovanje u raspravi svaka osoba ima tek nakon što završe s izlaganjem osobe koje su se prvi put prijavile i dobile riječ.
Članak 29.
Sudionik u raspravi koji dobije riječ obvezan je pridržavati se predmeta rasprave prema utvrđenom dnevnom redu.
Ukoliko se sudionika u raspravi u svom izlaganju udalji od predmeta o kojem se raspravlja,
Predsjednik će ga opomenuti da se treba pridržavati dnevnog reda. Ako isto tako ne postupi, Predsjednik će mu uskratiti pravo daljnjeg sudjelovanja u raspravi o toj točki dnevnog reda.


Članak 30.
Sudionik u raspravi dužan je govoriti kratko i jasno i iznositi prijedloge za rješavanje predmeta o kojem se raspravlja.
Predsjednik je dužan brinuti se da sudionika u raspravi nitko ne ometa za vrijeme njegova izlaganja.
Članak 31.
Upravno vijeće na prijedlog Predsjednika ili zamjenika može odlučiti da se rasprava o pojedinom predmetu prekine ili pokrene i da se predmet ponovno prouči ili dopuni, odnosno da se pribave dodatni podaci za iduću sjednicu.
Članak 32.
Kad se na sjednici raspravlja o podacima ili ispravama koje predstavljaju poslovnu ili drugu tajnu,Predsjednik će upozoriti nazočne da se ti podaci ili isprave smatraju tajnom i da su ih nazočni dužni čuvati kao tajnu.
U slučaju iz stavka 1. Ovog članka Predsjednik može tražiti da sjednicu napuste osobe koje nisu članovi Upravnog vijeća.
Članak 33.
Rasprava o pojedinoj točki dnevnog reda traje sve dok prijavljeni sudionici u raspravi ne završe svoja izlaganja.
Kada Predsjednik potvrdi da više nema prijavljenih sudionika u raspravi o određenom predmetu , zaključit će raspravu.
Na prijedlog Predsjednika ili drugog člana Upravnog vijeća , Upravno vijeće može odlučiti da se rasprava o pojedinom predmetu zaključi i prije nego svi prijavljeni dobiju riječ , ako je predmet dovoljno razmotren, ili se o njemu može donijeti odgovarajuća odluka odnosno zaključak.
3.Održavanje reda i stegovne mjere
Članak 34.
Članu Upravnog vijeća ili drugoj osobi koja sudjeluje u radu Upravnog vijeća na sjednici, ukoliko se ne pridržava reda i ne poštuje odredbe ovog Pravilnika, mogu se izreći ove stegovne mjere : opomena, oduzimanje riječi i udaljavanje sa sjednice.
Članak 35.
Opomena se izriče svakoj osobi koja svojim ponašanjem ili izlaganjem na sjednici ne postupa u skladu s odredbama ovog Pravilnika ili remeti red sjednice. Opomenu izriče Predsjednik ili zamjenik Predsjednika.
                                                                  Članak 36.
Mjerila oduzimanja riječi izriče se svakoj osobi koja svojim ponašanjem , izjavama ili nepoštovanjem odredaba ovog Poslovnika remeti rad sjednice , a već prije toga joj je na istoj sjednici izrečena opomena.
Mjeru oduzimanja riječi izriče Predsjednik ili zamjenik Predsjednika .
Članak 37.
Mjera udaljavanja sa sjednice izriče se svakoj osobi koja ne postupa prema nalogu Predsjednika , a kojoj je ranije izrečena mjera oduzimanja riječi ili koja na drugi način toliko narušava red i krši odredbe ovog Poslovnika da dovodi u pitanje daljnje održavanje sjednice Upravnog vijeća.
Mjeru udaljavanja sa sjednice, na prijedlog Predsjednika ,izriče Upravno vijeće.
Osoba kojoj je izrečena mjera udaljavanja sa sjednice dužna je odmah napustiti prostoriju u kojoj se sjednica održava.
Udaljavanje sa sjednice odnosi se samo na sjednicu na kojoj je ova stegovna mjera izrečena.
4.Odlaganje i prekid sjednice
Članak 38.
Zakazana sjednica Upravnog vijeća odložit će se kada nastupe okolnosti koje onemogućuju održavanje sjednice u zakazano vrijeme.
Sjednica Upravnog vijeća odložit će se i kad se prije njezina otvaranja utvrdi da na sjednici nije nazočan potrebni broj članova Upravnog vijeća.
Sjednicu Upravnog vijeća odlaže Predsjednik ili zamjenik Predsjednika.
Članak 39.
Sjednica Upravnog vijeća se prekida:
Kad se tijekom sjednice broj nazočnih članova Upravnog vijeća smanji broj ispod broja potrebnog za održavanje sjednice,
Kada dođe do težeg remećenja rada na sjednici, a Predsjednik nije u mogućnosti održati red primjenom mjera iz članka 34.ovoga Poslovnika,
Ako o pojedinom predmetu treba pribaviti dodatne podatke ili isprave.
Sjednicu prekida predsjedavatelj sjednice.
Ako pojedini član Upravnog vijeća smatra da nema razloga za prekid sjednice, on može predložiti da se sjednica nastavi.
Odluku o nastavku sjednice donosi Upravno vijeće.
Članak 40.
Kad je sjednica odložena ili prekinuta , Predsjednik izvješćuje nazočne članove Upravnog vijeća o novom vremenu održavanja sjednice , a ostale članove u skladu s člankom 19. Ovog Poslovnika.
                                                      5.Odlučivanje na sjednici
Članak 41.
Nakon završene rasprave o pojedinoj točki dnevnog reda u skladu s člankom 33.ovog Poslovnika Upravno vijeće pristupa odlučivanju.
      Prije glasovanja Predsjednik oblikuje odluku ili zaključak koji treba donijeti u svezi s pojedinom točkom dnevnog reda.
Članak 42.
Upravno vijeće može pravovaljano odlučivati ako je na sjednici nazočna natpolovična većina članova.
Upravno vijeće odlučuje javnim glasovanjem , osim ako je zakonom ili općim aktom Vrtića odnosno posebnom odlukom Upravnog vijeća određeno da se o pojedinim predmetima glasuje tajno.
Članak 43.
Odluke i zaključci su pravovaljani ako je za njih glasovala većina članova Upravnog vijeća iz članka 42. Stavka 1.ovog Poslovnika.
Rezultate glasovanja utvrđuje Predsjednik.                                                                                                      Na temelju rezultata glasovanja Predsjednik objavljuje je li određeni prijedlog usvojen ili odbijen.
                                                                  Članak 44.                                                                  
Kod donošenja odluka ili zaključaka o zaduživanju pojedinih radnih tijela ili pojedinaca za izvršenje određene zadaće, odluke ili zaključaka mora biti jasno tko je izvršitelj, u kojem roku i na koji će način izvijestiti članove Upravnog vijeća
Članak45.
Nakon što je iscrpljen dnevni red i svi predmeti iz dnevnog reda raspravljeni i o njima odlučeno, Predsjednik zaključuje sjednicu Upravnog vijeća.
III. PRAVA I DUŽNOSTI ČLANOVA UPRAVNOG VIJEĆA
Članak 46.
Član Upravnog vijeća ima prava i dužnosti :
- sudjelovati na sjednicama Upravnog vijeća i na njima glasovati,
- postavljati pitanja Predsjedniku i ravnatelju,
- podnositi prijedloge i zahtijevati da se o njima raspravlja i odlučuje na sjednicama Upravnog vijeća,
- sudjelovati na sjednicama radnih tijela Upravnog vijeća, a ne o njima govoriti i glasovati ako je član određenog radnog tijela,
- prihvatiti izbor u radu tijela ako Upravno vijeće donese takvu odluku.
      Član Upravnog vijeća ima i druga prava i dužnosti utvrđene odredbama zakona, drugim propisima, općim aktima Vrtića i odredbama ovog Poslovnika.
                                                                    Članak 47.
Članu Upravnog vijeća obvezno se dostavlja:                                                                                           - poziv za sjednicu Upravnog vijeća
 - materijal koji se priprema za sjednicu Upravnog vijeća,
 - zapisnik s prethodne sjednice Upravnog vijeća.
      Članovima Upravnog vijeća moraju biti dostupni svi radni materijali i stručni materijali koji se odnose na raspravu i odlučivanje na sjednici.
Članak 48.
Član Upravnog vijeća može od Predsjednika i ravnatelja tražiti obavijesti i na uvid materijale , analize i druge tekstove koji su mu kao članu Upravnog vijeća potrebni.
Članak 49.
      Član Upravnog vijeća dužan je čuvati poslovnu tajnu i druge povjerljive podatke Vrtića za koje dozna u obavljanju dužnosti člana Upravnog vijeća.
      Član Upravnog vijeća koji postupi suprotno stavku 1. ovog članka, odgovoran je za   možebitnu nastalu štetu.
Članak 50.
Za vrijeme dok obavlja dužnost člana Upravnog vijeća, član ne smije koristiti i isticati podatke o svom članstvu na način kojim bi ostvario neke interese ili povlastice.
Za vrijeme dok obavlja dužnost člana Upravnog vijeća, član nema pravo na nikakvu novčanu naknadu. Obavljanje dužnosti člana Upravnog vijeća je volonterski rad.

III. ZAPISNIK SA SJEDNICE UPRAVNOG VIJEĆA
Članak 51.
O radu sjednice Upravnog vijeća vodi se zapisnik.
Zapisnik vodi član Upravnog vijeća kojeg na sjednici odredi Upravno vijeće ili zaposlenik Vrtića kojemu je to posao prema ugovoru o radu.
Članak 52.
 Zapisnik ima obilježje isprave kojom se potvrđuje rad i oblik rada Upravnog vijeća:                          1. redni broj,mjesto i nadnevak održavanja sjednice,ime i prezime Predsjednika,broj i imena članova nazočnih odnosno izočnih na sjednici Upravnog vijeća,
2. broj i imena članova koji su opravdali svoj izostanak,
3. imena ostalih nazočnih na sjednici ,
4. potvrdu da je na sjednici nazočan potreban broj članova za pravovaljano odlučivanje,
5. predloženi i usvojeni dnevni red ,
6. tijek rada na sjednici i predmete o kojima se je raspravljalo , te imena osoba koje su sudjelovale u raspravi i sažet prikaz njihova izlaganja ,
7. rezultate glasovanja o pojedinim prijedlozima odnosno točkama dnevnog reda ,
8. izdvojeno mišljenje pojedinog člana Upravnog vijeća ako on zatraži da se unese u zapisnik,
9. vrijeme zaključivanja ili prekid sjednice ,
10. oznaku priloga koji su sastavni dio zapisnika,
11. potpis Predsjednika sjednice i zapisničara.
     Zapisnik se sastavlja na sjednici Upravnog vijeća, a čistopis ili prijepis zapisnika izrađuje se           u potrebnom broju primjeraka.
Članak 53.
Čistopis ili prijepis zapisnika potpisuju Predsjednik za sjednicu na koju se zapisnik odnosi , te zapisničar.                                                                                                                                         Po jedan primjerak čistopisa zapisnika dostavlja se Predsjedniku i članovima Upravnog vijeća,jedan primjerak ravnatelju , a jedan primjerak se čuva u pismohrani Vrtića.                                      Ako se zapisnik sastoji od više listova, svaki list  mora biti označen rednim brojem                                                                                                                                                             Nije dopušteno zapisnik uništiti ili ga zamijeniti novim.
                                                                                                                                                                   Članak 54.
Oblikovanje odluka i zaključaka u zapisnik vrši predsjedavatelj sjednice.                                                         Odluke donesene na sjednici Upravnog vijeća objavljuju se na web stranicama vrtića  u obliku skraćenog zapisnika.
Članak 55.
Svakom zaposleniku Vrtića koji ima pravni interes mora se na njegov zahtjev omogućiti uvid u zapisnik sa sjednice Upravnog vijeća.                                                                                              Postojanje pravnog interesa utvrđuje ravnatelj.                                                                                          Izvodi, prijepisi i preslike zapisnika mogu se davati pravnim i fizičkim osobama na temelju njihovog pisanog zahtjeva sukladno zakonu i aktima Vrtića kojima se uređuje pravo na informacijama. Zahtjev se  podnosi Službeniku za informiranje.
Članak 56.
Tekst općeg ili pojedinačnog akta koji je na sjednici donijelo Upravno vijeće potpisuje predsjednik ili zamjenik predsjednika Upravnog  vijeća, koji je predsjedavao sjednici na kojoj je akt donesen. 
                                                                   Članak 57.
Zapisnik sa sjednice Upravnog vijeća izrađuje se u roku od 8 dana od dana održavanja sjednice, a dostavlja se svim članovima Upravnog vijeća s pozivom za sljedeću sjednicu.

IV. PRIJELAZNE I ZAVRŠNE ODREDBE
Članak 57.
Ovaj poslovnik stupa na snagu osmog dana od dana objave na oglasnoj ploči Vrtića.  
Stupanjem na snagu ovog Poslovnika o radu Upravnog vijeća prestaje važiti                                     Poslovnik Upravnog vijeća od 23. prosinca 2016.g.

                                                                                          Predsjednik Upravnog vijeća  
                                                                                                   Milenko Drljepan


Ovaj Poslovnik o radu Upravnog vijeća objavljen je na oglasnoj ploči vrtića dana                                             15. siječnja 2020. a stupio na snagu 23. siječnja 2020.
                                                                                                       
                                                                                                       Ravnateljica
                                                                                                        Katica Pućo

                                                                                        
                                      
